CELEX: 62018TN0335
Language: sl
Date: 2018-05-31 00:00:00
Title: Zadeva T-335/18: Tožba, vložena 31. maja 2018 – Mubarak in drugi/Svet

201807060491993942018/C 259/653352018TC25920180723SL01SLINFO_JUDICIAL20180531484922Zadeva T-335/18: Tožba, vložena 31. maja 2018 – Mubarak in drugi/Svet
 ---documentbreak--- C2592018SL4820120180531SL0065482492Tožba, vložena 31. maja 2018 – Mubarak in drugi/Svet
   (Zadeva T-335/18)2018/C 259/65Jezik postopka: angleščina
      Stranke
   
   
      Tožeče stranke: Gamal Mohamed Hosni Elsayed Mubarak (Kairo, Egipt), Alaa Mohamed Hosni Elsayed Mubarak (Kairo), Heidy Mahmoud Magdy Hussein Rasekh (Kairo), Khadiga Mahmoud El Gammal (Kairo) (zastopniki: B. Kennelly QC, J. Pobjoy, Barrister, G. Martin in C. Enderby Smith, Solicitors)
   
      Tožena stranka: Svet Evropske unije
   
      Predlogi
   
   Tožeče stranke Splošnemu sodišču predlagajo, naj:
   
            —
         
         
            Sklep Sveta (SZVP) 2018/466 z dne 21. marca 2018 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu in Izvedbeno uredbo Sveta (EU) 2018/465 z dne 21. marca 2018 o izvajanju Uredbe (EU) št. 270/2011 o omejevalnih ukrepih zoper nekatere osebe in subjekte glede na razmere v Egiptu razglasi za nična v delu, v katerem se nanašata na tožeče stranke;
         
      
            —
         
         
            ugotovi, da se člen 1(1) Sklepa Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu in člen 2(1) Uredbe Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe in subjekte glede na razmere v Egiptu ne uporabljata v delu, v katerem se nanašata na tožeče stranke; in
         
      
            —
         
         
            Svetu naloži plačilo stroškov tožečih strank.
         
      
      Tožbeni razlogi in bistvene trditve
   
   Tožeče stranke v utemeljitev tožbe navajajo tri tožbene razloge.
   
            1.
         
         
            Prvi tožbeni razlog: Svet je s tem, da je štel, da je merilo, ki velja za vpis tožečih strank na seznam iz člena 1(1) Sklepa in člena 2(1) Uredbe, izpolnjeno, storil napake pri presoji.
         
      
            2.
         
         
            Drugi tožbeni razlog: člena 1(1) Sklepa in člena 2(1) Uredbe sta nezakonita, ker (a) nimata veljavne pravne podlage in/ali (b) kršita načelo sorazmernosti.
         
      
            3.
         
         
            Tretji tožbeni razlog: Svet je s tem, da je domneval, da so v sodnih postopkih v Egiptu spoštovane temeljne človekove pravice kršil pravice, ki jih imajo tožeče stranke na podlagi člena 6 v povezavi s členoma 2 in 3 PEU ter členoma 47 in 48 Listine Evropske unije o temeljnih pravicah.